**Fundargerð 461. fundar Framkvæmdanefndar búvörusamninga haldinn 12. apríl 2023 kl. 13:30. Fjarfundur í Teams.**

Þessir tóku þátt í fundinum:

Sigurður Eyþórsson, formaður nefndarinnar og sérfræðingur á skrifstofu landbúnaðar í matvælaráðuneytinu (MAR), Bryndís Eiríksdóttir, nefndarmaður og sérfræðingur á skrifstofu landbúnaðar í MAR sem einnig ritaði fundargerð, Hilmar Vilberg Gylfason lögfræðingur Bændasamtaka Íslands mætti í stað Gunnars Þorgeirssonar formanns Bændasamtaka Íslands (BÍ), Unnsteinn Snorri Snorrason, nefndarmaður og sérfræðingur hjá BÍ, Hrefna Rós Matthíasdóttir nefndarmaður og sérfræðingur í fjármálaráðuneytinu og Herdís Magna Gunnarsdóttir, nefndarmaður og formaður deildar kúabænda innan BÍ.

Þetta var gert:

**1. Fundargerðir síðustu funda**

Fundargerðir 458, 459 og 460 fundar lagðar fram til kynningar en hafa þegar verið samþykktar af nefndinni og birtar á vef matvælaráðuneytisins.

**2. Starfsreglur framkvæmdanefndar**

Lagðar fram til afgreiðslu tillögur að uppfærðum starfsreglum framkvæmdanefndar.

Afgreiðslu frestað til næsta fundar.

**3. Erindi frá SAM**

Samtök afurðastöðva í mjólkuriðnaði leggja til við framkvæmdanefnd búvörusamninga nýtt vörunúmer og reiknaða ríkisstuðla fyrir vöruna ketóbotn. Óskað er eftir staðfestingu framkvæmdanefndar.

Tillagan var samþykkt.

**4. Erindi frá Berustaðabúinu ehf.**

Upplýsingabeiðni vegna uppgjörs á umframmjólk 2021.

Erindið lagt fram til kynningar.

**5. Erindi frá Bændasamtökum Íslands**

a) Ráðstöfun hluta fjármuna af framleiðslujafnvægislið nautgripasamnings 2023

Tillaga um ráðstöfun fjármuna til framleiðslujafnvægis nautgriparæktar 2023 til verkefnisins erfðamengisúrval í íslenskri nautgriparækt. Lagt til að ráðstafa alls kr. 53.000.000 til verkefnisins. Skiptist kostnaðurinn við verkefnið í tvennt, 38.000.000 krónur vegna greininga sýna og 15.000.000 króna vegna áframhaldandi þróunar á verkefninu.

Tillagan var samþykkt.

Óráðstafað af framleiðslujafnvægislið nautgripasamnings 2023 eftir samþykkt tillögunnar eru kr. 72.396.650

**b) Þróunarfé garðyrkju 2023**

Tillaga um ráðstöfun fjármuna til þróunarverkefna í garðyrkju 2023 (fyrri úthlutun 2023). Lagt til að mat fagráðs á umsóknum verði samþykkt. Í því felst að samþykkja styrki til 6 verkefna, samtals að upphæð kr. 36.936.701.

Tillagan var samþykkt.

Óráðstafað af þróunarfé garðyrkjusamnings 2023 eftir samþykkt tillögunnar eru kr. 19.243.929.

Framkvæmdanefndin fer fram á það við fulltrúa BÍ fyrir hönd fagráðs í garðyrkju, að framvegis fylgi tillögu ráðsins ítarlegri umsagnir um verkefnin. Þessi beiðni hefur áður verið komið á framfæri. Fulltrúar BÍ tóku að sér að koma þeim skilaboðum til fagráðsins.

Nefndin telur einnig mikilvægt að samræma verklag við úthlutun styrkja af þróunarfé búgreina.

**6. Önnur mál**

Rætt var um vinnu við árleg uppgjör búvörusamninga en fram kom að það yrði einnig rætt við endurskoðun þeirra á þessu ári.

Næsti reglubundni fundur er áætlaður miðvikudaginn 10. maí 2023 kl. 13:00

Fundi slitið 13:52.